Hadde englevakt i paragliderulykke i Lier
Et vitne ringte politiet klokken 13.30 søndag etter å ha sett en person i en paraglider falle rett ned. - Det viste seg at mannen i paraglideren hadde kommet uheldig ut fra hoppet på toppen og falt rett ned. Fallskjermen hang imidlertid fast i et tre og bremset fallet slik at mannen ble hengende to-tre meter over bakken, nærmest uskadd, sier operasjonsleder Rune Hunshamar i Søndre Buskerud politidistrikt tilNTB. Mannen var noe forslått, men ellers i fin form etter hendelsen. Eggekollen er et av de mest populære stedene for å drive med paragliding i Drammensområdet.
En mann som skulle løpe ut i en paraglider fra Eggekollen i Lier hadde englevakt da det skar seg helt søndag.